Jeg har nu haft sendt min bærbar ind til reparation 2 gange og den er netop kommet tilbage. Jeg sendte den ind da tastaturet var begyndt at gå i stykker og der var en løs forbindelse i wi-fi touchdisplay. Jeg får den så tilbage 3-4 uger efter(hvilket er absurd lang tid for sådanne småting) hvor jeg kan se at de har udskiftet keyboardet, dog er det et windows 8 keyboard, nok om det. Jeg finder dog ret hurtigt ud af at den løse forbindelse ikke er rettet + der er lavet en stor ridse i displayet samt der er kommet sod/støvmærker på indvendige side af skærmen. Det er sådan noget man bare ikke kan leve med. 

Jeg informerer dem samme dag om at de rigtigt nok har rettet 1 ud af de 3 problemer men derimod også lavet 2 nye hvilket er helt absurd. Kundeservice giver mig ret i at det selvfølgelig ikke er meningen at mit produkt skal have nye problemer efter en reparation og de tilbyder at jeg kan sende den ind igen... (bor i Thisted så der er noget vej til nærmeste Elgigant). Jeg sender den så ind igen med nye forhåbninger om at de vil rette de problemer jeg har med produktet og har samtidig på deres Returneringsformular UNDERSTREGET, virkelig UNDERSTREGET at de støv/sodmærker skulle fjernes fra den skærm. Jeg har endda skrevet til Kundeservice at de gerne måtte informere værkstedet om at disse irriterende mærker bag skærmen havde højst prioritet. 

Jeg modtager den så 3 uger efter (endnu engang rigtig rigtig lang tid for reparation) og sørme ikke om der stadig sidder de præcis samme pletter bag skærmen, som om de overhovedet ikke har gidet bruge tid på at fjerne skidtet. De har godt nok fixet den løse forbindelse men samtidig givet plasticdisplayet 2 store ridser, nærmest som om de har kørt en skruetrækker over displayet. Det er ikke bare dårligt, det er elendigt at man kan fejle som så stor en kæde med at reparere nogle fejl som skulle være hverdagsting for værkstedet. Det er en bærbar til 12.000 kr + Tryghedsaftale som jeg har kunne bruge i sammenlagt 1 måned. Om jeg fatter hvordan man kan forringe et produkt efter en reparation er mig ubegribeligt!

1/9-2013: Nyt om sagen -
Jeg sendte selvfølgelig min bærbar ind igen da det var et must hvis man skulle søge om kredit(ombytning) på produktet. Jeg ringede endnu engang ind til jeres søde kundeservicemedarbejdere og de sagde at de selvfølgelig, ville sørge for at notere at jeg havde søgt om ombytning + at jeg selv havde skrevet at der blev søgt om kredit på produktet i udfyldningsformularen. Jeg hører desværre ikke ret meget andet, end at den bliver sendt videre til autoriseret værksted endnu engang. Jeg tænker at de nok selvfølgelig bliver nød til at konstatere fejlene før de kan ombytte den. Da jeg endnu ikke havde hørt noget siden d. 15/8-2013 ringede jeg så ind i dag. Jeg blev fortalt at sagen var afsluttet og at produktet ville blive sendt retur snarest muligt og det er så der jeg tænker "WHAT?". Mit produkt skal ikke sendes retur men ombyttes og det fortæller jeg så den søde dame i telefonen og forklarer hende ligeledes at jeg har haft fat i 2 andre medarbejdere og forklaret dem situationen og hun kan så konstatere at der ikke står noget om ombytning nogle steder! Jeg kan simpelthen ikke forstå at jeg skal blive ved med at køre denne sag om og om igen. En simpel ting er vel at notere og fuldføre det man har aftalt med ens kunder? 
Det er 3. gang den bliver sendt ind og det er på grund af fejl jeres værksted har lavet. Hvis i virkelig ikke formår at køre denne sag som den skal køres kunne jeg lige så godt have kørt den gennem Forbrugerklagenævnet i første omgang. Det bliver så nok det næste der kommer til at ske. Tag jer nu lige sammen Elgiganten!